	PATVIRTINTA:

	Anykščių kūno kultūros ir

	sporto centro direktoriaus

	2024 m. rugpjūčio  d.

	įsakymu Nr. V-


ANYKŠČIŲ R. IKIMOKYKLINIO IR PRIEŠMOKYKLINIO UGDYMO GRUPIŲ MAŽOJO FUTBOLIUKO VARŽYBŲ NUOSTATAI
I. TIKSLAS IR UŽDAVINIAI

1. Populiarinti futbolą Anykščių rajone.
2. Paskatinti vaikus pamėgti žaisti futbolą, ieškoti talentingų vaikų;
3. Skatinti vaikų fizinį aktyvumą bei tobulinti grupinio darbo įgūdžius komandose, organizuojant futbolo varžybas.
II. LAIKAS, VIETA IR VARŽYBŲ DALYVIAI
4. Varžybos vykdomos 2024 m. rugpjūčio 27 d. Anykščių miesto futbolo stadione  (J. Biliūno g. 81). Esant nepalankioms oro sąlygoms, varžybos organizuojamos Anykščių J. Biliūno gimnazijos sporto salėje (Liudiškių g. 49).
5. Varžybų pradžia – 10.00 val.
6. Varžybose kviečiamos dalyvauti Anykščių miesto bei Anykščių r. Troškūnų ikimokyklinio ir priešmokyklinio ugdymo įstaigų komandos.
7. Komandų išankstinė registracija vykdoma telefonu: +370 68611623.
8. Komandą gali sudaryti 4 žaidėjai (3+1 atsarginis). Iš vienos įstaigos gali būti kelios komandos. Rekomenduojama komandų neskirstyti pagal lytį.
III. VARŽYBŲ VYKDYMAS IR APDOVANOJIMAI
9. Tai nekontaktinis futbolas (3 x 3), žaidžiamas su specialiu kamuoliu ir vartais. Visos rungtynės turi vykti pagal „Garbingo žaidimo“ („Fair play“) taisykles. Rungtynių trukmė 3 min. 
10. Varžyboms teisėjauja  AKKSC sportininkai, lankantys futbolo treniruotes.
11. Rungtynės pradedamos teisėjui įmetant kamuolį į aikštę, o kuri komanda jį atkovoja, ta ir tęsia žaidimą. Žaidžiama be vartininko, t. y. nei vienas žaidėjas negali liesti kamuolio rankomis.
12. Komandai, pradedančiai žaidimą (kai kamuolys buvo palikęs aikštę ar prasidėjus rungtynėms), prieš smūgiuojant į vartus, privaloma atlikti bent vieną perdavimą, priešingu atveju įmušus įvartį jis bus neįskaitomas. 
13. Žaidėjų keitimus galima atlikti po kiekvieno teisėjo švilpuko (teisėjui leidus).
14. Žaidžiama be kampinių.
15. Jei vyksta rungtynės, kuriose būtina nustatyti nugalėtoją, tačiau pagrindinis laikas baigiasi lygiosiomis, žaidžiamas 1 minutės pratęsimas 2 prieš 2. Jei per šį laiką nugalėtojas nepaaiškėja, toliau žaidžiama 1 prieš 1 iki pirmo įvarčio.
16. Aikštėje vienu metu negali būti daugiau nei 3 vienos komandos žaidėjai
17. Visi varžybų dalyviai apdovanojami atminimo medaliais.

IV. BAIGIAMOSIOS NUOSTATOS
18. Varžybas organizuoja  Anykščių kūno kultūros ir sporto centras. 
19. Informuojame, kad visuomenės informavimo tikslu renginio metu gali būti fotografuojama ir/ar filmuojama, todėl varžybų dalyviai gali būti matomi nuotraukose ir/ar vaizdo įrašuose. Šio renginio nuotraukos ir vaizdo įrašai bus skelbiami organizatorių interneto svetainėje ir socialinių tinklų paskyrose bei platinami įvairiose žiniasklaidos priemonėse. Dėl platesnės informacijos prašome kreiptis į organizatorius.
20. Dalyviai prisiima visą su dalyvavimu varžybose susijusią riziką ir atsakomybę (įskaitant atsakomybę už sveikatos būklę ir traumas) ir įsipareigoja dėl to nereikšti organizatoriams jokių pretenzijų.
21. Asmenys, dalyvaudami varžybose, patvirtina, kad su šiais nuostatais susipažino ir jų laikysis.

